Peterjasie Patriot #150
Welkom aan alle nuwe intekenare! Ons trek nou al by nommer 150 en hier is sommer 'n paar pasellas ingesluit vir julle. Gaan kyk maar net na ondertoe en laai na hartelus af.
Ons ry oor 'n paar dae vir 'n week na 'n oord in St Lucia. Daar is 'n hele nuwe omgewing om te gaan verken, storie en fotos in die volgende brief.
Reisgeleentheid van 'n leeftyd. ACT Travel het nou 'n 7 dag pakket, alles ingesluit na Mnarani oord in Kenia vir net R5500. Ek was self al by die oord en kan dit aanbeveel. Teen die prys is dit fantastiese waarde. Skakel hulle nou op 0878052500.
Boerekalkoen? Gaan kyk hieronder vir die resep.
Kry inligting oor al die Bokke se wedstryde hierdie jaar. Loot Eksteen het dit mooi saamgevat, gaan kyk ondertoe en laai dit vir jou af.
Ek wou na my onlangse vakansie vinnig bietjie gewig verloor, gaan toe op die 3 dag hartstigtingsdieet en na drie dae is ek drie kg ligter. Regs klik hier om die dieet af te laai. As jy enige medikasie neem vra maar liwer eers jou dokter vie toestemming.
Judith se Boerekalkoen
Ons Suid Afrikaners is mos nie juis kalkoeneters nie, ons los dit maar vir die Amerikaners met hulle "Thanksgiving". My vriendin, Judith Steynberg, se kinders woon in Amerika en sy reken hierdie resep van haar lewer die lekkerste en sappigste kalkoen, probeer dit gerus:
Boerekalkoen vir Kersfees
Speserye om in te spuit (eie keuse)
Termometer om olie temperatuur te meet
Groot ysterpot (net groot genoeg vir jou kalkoen)
Gasbraai om die olie warm te kry
1 Weeg die kalkoen. Vir elke lb moet die kalkoen 4min "kook" (2.2lb is 1kg = omtrent 9 min per kg)
2 Om te bepaal hoeveel olie nodig is, sit die kalkoen in die pot en gooi water in tot die kalkoen bedek is,
Gooi water af en meet, nou kan jy sorg dat jy genoeg olie beskikbaar het.
3 Berei kalkoen voor, vryf die speserye op of spuit die mengsel van jou keuse in die kalkoen met 'n groot plastiek spuit.
4 Verhit die hoeveelheid olie wat jy bepaal het in die ysterpot tot – nie warmer as 375 grade (anders brand jou kalkoen) en nie kouer as 340grade (anders absorbeer die kalkoen te veel olie)
5 (kalkoen van 14lb sal dus 14 x 4 minute in die olie "kook" = 56 minute)
Ons het met 'n draadhanger 'n tipe mandjie gemaak sodat ons die kalkoen maklik in die olie kon laat sak en uithaal
Kontroleer die hitte die hele tyd, alhoewel die hitte redelik konstant bly as jy die temperatuur reg het.
Die hitte seël die sappe in en die kalkoen is glad nie droog nie, inteendeel Heerlik!
Die kalkoen kan met jou vulsel wat jy vir hoender gebruik, gevul word
Ons eet groenboontjies, pampoen en gebraaide aartappels en rys (ook in ysterpotjies gaargemaak) saam met die kalkoen
Toets dit met 'n hoender. Hy gaan soos blits gaar wees en heerlik
Ek kry 'n koerantuitknipsel in my epos oor 'n trein, die Metroblitz wat op 11 Januarie 1984 in gebruik gestel was. Dit was in staat om teen 160 km/h tussen Johannesburg en Pretoria te ry in 42 minute teen 'n kaartjie prys van R2.50 enkel.
My vraag nou is, wat het van die trein geword? Hoekom nou biljoene aan die Gautrein spandeer as ons alreeds so 'n trein het? Ek verstaan die kaartjieprys op die Gaitrein tussen Sandton en OR Tambo is R100, Pretoria toe gaan dit seker veel meer wees. Wie gaan op die trein daagliks week toe ry? Neem nou myself 'n paar jaar gelede. Ek woon in Alberton en het in die Menlyn omgewing gewerk. Daar is geen manier dat ek die Gautrein kon gebruik nie. Nee wat, ek dink die Gautrein is doodgebore.
Ek sal hom eenkeer ry net as 'n foefie, nooit weer nie.
16 Junie - Dag van Onreg
Dankie, Adri, dat jy die volgende twee bydraes aangestuur het
Die proklamasie was 'n erkenning dat die Britse oormag van 'n halfmiljoen soldate nie die minder as 55 000 Boereburgers op die slagveld kon baasraak nie en dat die Engelse voortaan hulle militêre mag op 'n sagter teiken sou konsentreer: Boerevroue en -kinders.
Hulle het niemand bedreig nie, hulle het niks verniel of aan die brand gesteek nie, hulle het nie klippe gegooi nie - hulle het nie eens op iemand geskel nie. Maar hulle is kil berekend vermoor; 24 000 van hulle.
Anders as die hospitale wat die Boerevolk later opgerig het om vir andere mediese dienste soos nêrens anders in Afrika te bied, was die hospitale in die Britse helkampe poorte na die dood. Dit was 'n wonderwerk as 'n kind 'n kamphospitaal oorleef het. Maar die Boerekinders het nie gevloek en geskel
en klippe gegooi nie.
Anders as die skole wat die Boerevolk later vir ander opgerig het in 'n eerlike poging om hulle te help om hulle posisie te verbeter, was die Britse konsentrasiekamp- en latere staatskole politieke manipulasiesentrums waar Boerekinders voortdurend verneder en geboelie is.
Die Boerekinders het geleer en gewerk en gevorder tot 'n volk wat op alle gebiede net so goed of beter presteer as die beste in die wêreld.
Met sy plunderoorlog en barbaarse slagting van vroue en kinders kon Engeland nie daarin slaag om die Boerevolk se prestasie te stuit of om sy beskaafheidspeil te laat daal nie. Dit is maar net nog 'n bewys dat die Boerevolk in 'n klas van sy eie is.
Geloof, werk, prestasie en beskaafdheid het daarvoor gesorg dat die Boerevolk vandag steeds eervol voortbestaan, sodat ons vandag, op 16 Junie, met trots en dankbaarheid kan verklaar dat ons burgers is van 'n volk wat nie afbreek nie, maar opbou.
Clifford A Clarkson
Die nuwe Fifa-regering wat die land oorgeneem het, lyk glad nie meer na so 'n slegte idee nie. Dink net daaraan, drie rowers wat by 'n gastehuis inbreek en mense aanhou en beroof, is twee dae later reeds gevonnis. Nie sommer net gevang of aangekla nie - nee, klaar gevonnis. En twee van hulle kry sowaar 15 jaar tronkstraf, en dit sonder dat iemand verkrag of selfs beseer is.
Die soort van geregtigheid is merkwaardig vreemd aan Suid-Afrika. Dit moet dus iets te doen hê met die Fifa-greep op die land.
Vantevore het ons verwys na die beddens in hospitale wat glo eenkant gehou word vir blitsige mediese reaksie tydens die sokkertoernooi, nou blyk dit dat daar tot blitsgeregtigheid beskikbaar is.
Die rowers is op 'n Vrydagaand in Soweto verhoor en gevonnis. Dit sal interessant wees om te weet of die bykomende koste vir die bedryf van hierdie howe, soos oortydbetaling, ook ingereken is by die miljarde wat die sokker vir Suid-Afrika uit die sak jaag, en of dit maar net tussen die krake deurval.
Daar is glo 56 howe opsy gesit vir strafsake wat met die wêreldbeker verband hou.
Ondertussen het die polisiehoof bietjie keel skoon gemaak oor die buitelanders wat die toernooi misbruik om misdade te pleeg. Diewe en rowers wat aangekeer is, is onder andere van Zimbabwe, Nigerië en Brasilië.
Maar hoor net wat sê die polisiehoof wat veronderstel is om wet en orde in die land te handhaaf. Volgens hom misbruik die misdadigers die geleentheid wat deur Suid-Afrika se hoë misdaadvlakke geskep word. As dit nou nie 'n erkenning van eie mislukking is nie...
Oor die algemeen, soos blyk uit gespreksgroepe op die Internet en briewe aan koerante, voel die publiek, en veral die Afrikaansprekende publiek nie juis ontsteld oor die buitelandse joernaliste wat besteel en beroof word nie.
Daar is blykbaar 'n houding van: "Dis goed, laat die wêreld uitvind wat hier aangaan."
Eintlik glo ons het die wêreld 'n redelike goeie idee wat hier aangaan, anders sou hier nie net 200-duisend van die verwagte 400-duisend besoekers opgedaag het nie. Die probleem is net, as hulle weg is dan gaan daar nie meer spesiale taakspanne wees om boewe voor te keer en vas te vat nie, en daar gaan ook nie meer spesiale howe wees wat kan toesien dat geregtigheid blitsig geskied nie.
Die polisiekommissaris behoort eintlik die lesse wat hy nou leer vir die toekoms in te span, dan sal dit baie beter met Suid-Afrika gaan. Die eerste les is, hou die buitelanders wat nie hier hoort nie, anderkant die grens.
Die tweede les is, vang die misdadigers en sluit hulle toe.
Dit is eenvoudig, maar ondervinding het ons geleer dat dit te veel gevra is.
As Fifa by die voordeur uitloop, gaan die swak toepassing van wet en orde weer by die agterdeur inloop. En dan is dit maar net weer ons wat hier moet veg en oorleef.
Ma in die middel
Saterdag….Rugby, Vodacom Super 14. Ons sit in die familie kringetjie, anders as gewoondlik, is alles net so bietjie…… anders. My dogters, nie so seksie soos altyd aangetrek nie, Bloubul en Stormer toppies verberg van die beste bates. Die manne , ewe oordenlik ook so aangtrek, sit en gluur vir mekaar. Vader van genade wroeg ek, is dit vandag die einde van die familiejie?
Ek ken my kinders, die gemaklikheid waarmee een boetie so om die braaivleivuur sy arm op sy ouboet se skouers sit, sien jy daai tjoppie? Boeta, dis myne, braai hom spesiaal vir my….net om te sien as sy vrou so soetjies met haar bord naderskuif, hy dit baie onopsigtelik vir haar inskep.
Vlae baniere, baie ministers, en vreemd… die enkele kere dat 'n kamera per ongeluk? Op een van die baie bekende figure fokus…Winnie Mandele, Desmond Tutu…sit hulle met 'n bordjie eetgoed op die skoot. Rugby maak ou honger né!
Dan verskyn die woorde groot op die skerm….Once in a lifetime………..
Any words of encouragement to the nation?...."Yes " antwoord Mnr. Jacob Zuma." This is making history."
A once in a lifetime experience…..
"Geagte leser, die geleentheid, bied hom slegs eenkeer in 'n leeftyd" In die eindelose gang van tyd is Soweto vir een oomblik wit!
Flink en vars draf die manne op die veld…. Ek kan rêrig nog baie goed sien, so op die lang afstand. …. Dis net as ek wil lees, dat ek eers die bril moet loop soek Ek kyk en kyk, wat roer tog nou so wild hier in my binneste? Fris bene …….. my oë gly oor die skerm, vreemd soos in my jongmeisie dae is dit die sterk hande en onverskrokke oë wat my hart laat vlinder, ou vergete emosies wild aan 'n geslote deur laat hamer.
Die wedstryd begin…… Ma is 'n regte bloubul… raas my jongste seun. Kyk net hoe bly is ma as Morné die bal deur die pale skop. Verleentheid kol rooi op my wange. … Is nie, Mornë is net 'n mooi seun. Hoe moet my moederhart dit hou as hy die bal so sekuur stel en oor skop?
Ma ia 'n regte Stormer verwyt my een dogter, ek sien hoe bars ma van vreugde as daai witkop Schalk Burger die ouens so lak. Is nie verweer ek, die mannetjie is onverskrokke en doelgerig…. Jy verbeel jou sommer allerhande goeters wat nie waar is nie.
Dinge word warm, baie warm in die vertrek. Daai flippen sot van 'n skeidsregter het oogklappe aan. Ek het mos van die begin af gesê die Stormers speel vandag teen die skeidsregter ook. Ek swyg, het mos knaend die manier om woorde te verdraai…. Veral as dit nie vir my aanvaarbaar is nie…… verwar dan maklik flippen met 'n ander f-woord.
Later voel ek hoe die angs my keel laat toeknyp….in ons jonger dae het my man die seuns kort gevat, woeste vuisgevegte is net daar in die kiem gesmoor voordat dit in iets ernstig kon ontaard……. Nou sit hy doodstil op sy stoel, swyg grafstil as sy span? Watter span? 'n drie druk of oorskop.
Ek wil opvlieg en ietsie gaan haal om aan te knibbel, ietsie te drinke….koffie of tee, melktert of biltong…. Maar, wat as ek net voor die skerm ingly as 'n span 'n drie druk, of skepskop deur die pale…die tyd loop uit en die spanning ondraaglik. Watter span ookal nou gaan punte aanteken, sal my in groot moeilikheid laat beland….. Ek bly sit en soos altyd in my lewe, laat ek dit oor aan die een wat my hart ken… wat hoor as ek vra,, Here bewaar tog my familietjie, gee U vrede en versoening vandag.
Sms'e vlieg heen en weer tussen Pretoria en die Weskus waar my ander kinders bly. Sus is flippen moedswillig vandag…. Haar lucky day sy sit so ver van my af……
Dan as die wedstryd verby is, word die vuur aangesteek. Stilte daal onheilspellend op die klomp neer. Uit een mond, Bloubul ondersteuners en Stormers….. Ma is seker nou bly nê…. ma se span het mos gewen!
Klein Benjamin so amper drie jaarjies oud kom klouter op my skoot…. Taai handjies en mondjie van al die lekkers en koekies en goeters wat hy vandag moes opeet. Ek meen so tussendeur het ek gesien hoe die ooms hom met allerhande eetgoed probeer omkoop om Bloubulle te skreeu……Sodra hy die laaste happie ingeluk het, het hy dan tot ergernis van elke Bloubulondersteuners, reg voor die skerm gaan staan en met sy sterk armpies in die lug WP geskreeu.
Nou hoor ek die een oom se…. so 'n klein swernoot. Luister vir g'n grootmens nie. Het nie respek vir wat ek hom probeer leer nie. Sy pa en ma sal nog les opsê, eendag …….met sy moedswilligheid en beterweterigheid!
Ek hoor hoe sy vrou saggies antwoord… Hy is nog so klein, hy weet niks van rugby af nie. Dis nou verby…. Kom ons gaan braai saam.
Ek staan op dra die moeë seuntjie in my arms . Een oomblik gly sy groot bruin ogies vraend oor my gesig. Ouma ons het verloor né….Hy nestel sy witkoppie teen my skouer aan, ek streel saggies met my hand oor sy klein lyfie…..die wit en blou getreepte Wp hempie wat hy die oggend so versigtig uit sy klerelaai gesnuffel het. Ja ouma se kind, maar volgende keer, troos ek saggies, as die ref 'n nuwe bril op het, wen WP!
Alles oor die Springbokke
Loot Eksteen was gaaf genoeg om die volgende dokumente saam te stel, regs klik op elke skakel en laai die dokument af. Dit sal met elke brief opdateer word
Ek word gereeld gevra vir 'n metrieke omskakelingstabel, regs klik hier en laai die tabel af, druk dit sommer uit en hou in die kombuis
Eddie is 'n man wat stil-stil sy ding onder die jeug doen. Hy het begin met die Swartspruit Boereorkes wat later Die Bredell Juniors geword het en hulle is nog steeds aan die gang! Eddie, hoe lyk dit met 'n nuwe Swartspruit? Afgesien van sy betrokkenheid by die opleiding van kinders is Eddie ook 'n bekwame konsertinaspeler.
Dat gij niet vergeet de dingen die uwe ogen gezien hebben (Deuteronium 4:9)
eBoeke is deesdae die in ding. Dit is maklik om 'n eBoek saam te stel en ook te versprei en te bemark.
Regs klik hier en laai 'n eBoek af wat jou alles sal vertel wat jy nog altyd oor eBoeke wou geweet het. Ongelukkig is dit in Engels maar dit bevat nogtans baie inligting. Die boek het ook herverkoop regte, jy kan dit ook veerkoop, registreer net as 'n herverkoper, inligting binne.
Dit was onthaal-aand by die ouetehuis, en Klaas die hipnotiseur is genooi om die ou mensies te vermaak.
Hy verduidelik: "Ek gaan julle almal in 'n beswyming laat verval en julle gaan dan presies maak soos ek sê."
Die opgewondenheid loop hoog en Klaas haal sy pragtige antieke sakhorlosie uit sy sak en begin dit heen-en-weer swaai op die verhoog.
"Hierdie horlosie is al 200 jaar in ons familie. Ek wil hê julle moet stip na die horlosie kyk. Sien hoe dit heen-en-weer beweeg. Links en regs, heen-en-weer, voel hoe julle julself oorgee aan die beweging, heen-en-weer, heen-en-weer"
"Shit" skree Klaas
Die ouer persoon in die werkplek (1)
Die wêreld van werk is 'n voortdurende veranderende omgewing. Een van hierdie transformasies is toenemende ouderdom in die werkplek. Hier is veral twee aspekte wat 'n invloed op hierdie tendens uitoefen, naamlik:
· Die lewensverwagting van mense neem toe.
· Baie ouer mense kan nie bekostig om af te tree nie.
Verskillende ander redes kan aangevoer en ontledings gedoen word vir die neiging van al meer ouer mense in die beroepswêreld, maar die feit is dat dit vandag 'n realiteit in ons samelewing geword het. Dit geld nie net vir Suid-Afrika nie. Ook in ander dele van die wêreld kry die belangrikheid van die ouer persoon in die werkplek erkenning.
'n Natuurlike vraag is: waarom sal 'n ouer persoon wat eintlik moet aftree nog wil werk? Van die redes hiervoor is:
· Finansies: Sommige mense het eenvoudig nie genoeg fondse om te kan aftree nie. Hulle het nie voorsiening vir aftrede gemaak nie of behoort nie aan 'n pensioenfonds nie. Daar is bejaarde mense wat spartel om kop bo water te hou en gedwing word om te werk. Dit kan ook wees dat 'n ouer persoon sy pensioen wil aanvul met 'n paar ekstra rand om voorsiening te maak vir onvoorsiene uitgawes. Sommige ouer mense werk om 'n luuksheid, soos 'n oorsese vakansie, te kan bekostig.
· Verveeldheid en vrees: Dit kan wees dat 'n man nog te jonk voel om by die huis te sit en niks te doen nie. Hy vrees die eentonigheid van 'n pensioenaris se leefstyl en meen dat hy nog 'n produktiewe bydrae kan maak. Die sosiale aspek en interaksie met kollegas en kliënte is belangrik.
· Liefde vir sy werk: Daar is heelparty mense wie se werk so deel is van hul lewe en wat dus nie wil ophou werk nie. Hulle vind betekenis vir hul lewe in hul werk. Hier kan ek dink aan skrywers wat dikwels tot op hoë ouderdom nog werksaam was. Ek lees onlangs ook van Johnny Cash, beroemde sanger, wat feitlik tot op sy laaste asemtog nog aangehou sing het.
'n Belangrike vraag is egter of die ouer persoon werklik nog 'n sinvolle bydrae te maak het in 'n werksomgewing. Myns insiens het die ouer persoon nog 'n daadwerklike rol te speel. Dikwels beskik die ouer persoon oor kennis en praktiese ervaring, oor jare bekom en verwerf, en waarvoor daar 'n aanvraag is. Soms is dit gespesialiseerde kennis wat nie sommer vervang kan word nie.
Ouer persone word dikwels gewaardeer vir hul goeie werksetiek, lojaliteit en betroubaarheid. Met hul kennis en ervaring verleen hulle 'n stabiliteit in 'n werksomgewing. Die ouer man of vrou tree op as rolmodel en leermeester vir die jonger werker. Wanneer 'n krisis opduik, kan op die ouer persoon se jare lange ervaring en kennis gereken word.
Nog 'n rede vir indiensneming van 'n ouer persoon is die ouer wordende bevolking. 'n Ouer werker kan dalk die ouer kliënt beter verstaan en by hom aanklank vind.
'n Belangrike punt is om dit nie as vanselfsprekend te aanvaar dat daar vir jou werk sal wees wanneer jy aftree-ouderdom bereik nie. Voorbereiding en beplanning is nodig. Ek verwys kortliks na enkele aspekte:
· Onderhandel met jou huidige werkgewer om dalk na aftrede steeds op 'n deeltydse basis of op kontrakbasis te werk.
· Ondersoek die moontlikheid om as konsultant vir jou firma of vir ander besighede op te tree. Baie firmas sal eerder van 'n konsultant gebruik maak as om iemand voltyds in diens te neem. Jou ervaring en kennis kan dalk net wees wat 'n firma benodig.
· Gee jouself op as 'n tydelike werker. Jy kan instaan wanneer 'n besigheid iemand vir 'n korter tyd benodig.
· Ontwikkel jou belangstellings en aanlegte waarvoor jy nooit gedurende jou beroepslewe werklik tyd gehad het nie. Dalk wou jy nog altyd 'n sjef wees en nou kan jy dalk die geleentheid gebruik om dit te doen. Miskien is dit nou die tyd om die werk te doen wat jy nog altyd wou en wat jou lewe betekenis sal gee.
· Die tyd na formele aftrede is dalk jou geleentheid om die entreperneur te wees wat jy nog altyd in hart en siel was. Wees egter versigtig en kry net eers goeie advies en hulp.
· Begin met verdere studie wat vir jou nuwe deure kan oopmaak.
· Ondersoek die poste wat vir senior burgers bestaan. Doen aktief navorsing oor spesifieke werksgeleenthede vir die ouer persoon.
'n Belangrike aspek in die hele scenario waar 'n ouer persoon belangstel om verder te werk, is die ingesteldheid van hierdie persoon. Ek verwys kortliks na vyf aspekte wat vir my belangrik is:
· Pas jou gesondheid op - meer as ooit tevore. Handhaaf 'n gesonde leefstyl, eet gesond, vermy slegte gewoontes, doen oefeninge, versorg jou voorkoms.
· Wees bereid om steeds te leer en bly op die voorpunt van nuwe ontwikkelinge.
· Moenie met 'n negatiewe gesindheid optree nie, maar wees positief, blymoedig en 'n bron van inspirasie vir ander.
· Moenie jouself geringskat nie, want jy beskik oor wonderlike ervaring en kennis wat jy oor jare opgedoen het. Handhaaf 'n positiewe selfbeeld.
· Wees bereid om ander te help en as 'n leermeester op te tree.
Daar is beslis plek en ruimte vir die ouer persoon in die beroepswêreld. Jy het nog altyd 'n bydrae te maak. Dit was Ted O'Neal wat gesê het: "Hou aan met droom en om vir jouself doelwitte te stel. 'n Mens word net oud wanneer jy jou entoesiasme en ideale verloor."
In ons volgende nuusbrief bespreek ons verdere aspekte van die ouer persoon en die werkplek.
'n Sprankie wysheid vir die dag : "Ek voel nooit oud nie. As jy kreatiewe werk het, is jy nie oud nie en het jy ook nie tyd nie." - Louise Nevelson -
Hier is 'n verskeidenheid resepte uit Peterjasie se Boek wat Anna Eksteen vir my saamgestel het, die eBoek is teen R50 beskikbaar indien jy sou belangstel, stuur my net 'n epos en vra vir bankbesonderhede.
20ml koffiepoeier 125 ml kookwater
300g malvalekkers 1 blik (410 ) verkilde, ingedampte melk
30ml Amarula-room 125ml gekapte neute
250g gekraakte koring 2 groot agurkies
4 selderystingels 2 wortels, geskil
1 rooi soetrissie 25ml vars pietersielie, fyn gekap
25ml vars koljanderblare, fyn gekap 25ml mentblare, fyn gekap
sout en vars gemaalde swartpeper 100ml slaaisous van jou keuse
Kook die koring tot net gaar, dreineer en hou eenkant. Sny die agurkies, ui, tamaties, seldery, wortels en rooi soetrissie in baie klein blokkies. Meng met die koring, pietersielie, koljanderblare, kruisementblare, sout, peper en slaaisous. Meng alles goed en garneer met fyn gekapte eiers. Lewer 4-6 porsies.
1 groot ui, opgekap 10ml olyf of avokado-olie
1 knoffelhuisie, gekneus 50ml witwyn
150ml room 4 kruisskywe
Sauté die uie in die olie. Voeg die knoffel, peperkorrels, witwyn en room by. Prut vir 5 minute en laat dit effens wegkook totdat dit verdik. Verhit intussen 'n roosterpan. Smeer die vleis met 'n bietjie olie en rooster dan vir 4 minute per kant, of na smaak. Bedien die kruisskywe met die warm sous bo-oor.
100 ml olyfolie 4 preie, in skywe gesny
6 heel knoffelhuisies 3 wortels, in klein blokkies gesny
3 blikke botterbone, gedreineer en afgespoel 1 blik gekapte tamaties
250ml rooiwyn 250ml hoender-aftreksel
10ml droë origanum 2 lourierblare
sout en varsgemaalde swartpeper na smaak 8 lamstjops
sap van 1 suurlemoen 400g fetakaas, in stukke gebreek
Verhit jou oond tot 180C. Gooi sowat 80ml van die olyfolie in 'n groot oondroosterbak. Verhit die olie en braai die preie, knoffel en wortels daarin vir sowat 10minute. Voeg die botterbone, tamaties, rooiwyn en hoender-aftreksel by. Geur met origanum, lourierblare, sout en swartpeper. Maak die bak toe met tinfoelie en bak vir sowat 45 minute. Sit intussen die tjops in 'n bak en gooi die res van die olyfolie en die suurlemoensap oor. Verhit 'n swaarboompan. Braai die tjops weerskante bruin. Geur met sout en swartpeper. Haal die groente ná 45minute uit die oond en rangskik die tjops en fetakaas bo-op. Plaas terug in die oond vir sowat 20 minute. Sprinkel vars basiliekruidblare oor.
300g gaar penne pasta 30ml avokado olie
4 x 180g lamsboudtjops sout en varsgemaalde swartpeper
1ui, fyn gekap 2 knoffelhuisies, gekneus
615ml (1½ blikkie) heel gesnyde tamaties, fyn gedruk 200g kersie tamaties
2 roosmaryntakkies 2 wiggies fetakaas
Draai 'n rolstok met kleefplastiek toe en slaan die tjops effens platter of gebruik 'n vleishamertjie. Sny in blokke van 3cm. Verhit die olie in 'n groot pan oor hoë hitte. Braai die tjops in sarsies tot goudbruin aan albei kante. Werk vinnig anders word die vleis taai. Geur met sout. Haal uit die pan. Sit die uie, knoffel en kersietamaties in dieselfde pan en braai tot die tamaties begin oopbars. Voeg die fyn gedrukte tamaties en roosmaryn by en bring tot kookpunt. Geur na smaak. Voeg die vleis by en laat deurwarm word. Krummel die fetakaas oor en roer deur. Strooi die olywe en basiliekruidblare bo-oor. Meng die botter deur die warm pasta en sit met die lamsvleis voor. Lewer 4 porsies.
30ml sonneblomolie 700g ontbeende lamsboud, in blokkies gesny
350g klein uitjies 2 knoffelhuisies, fyngedruk
250g klein sampioene 175g gedroogde appelkose
250ml beesvleisaftreksel 250ml rooiwyn
15ml tamatiepuree 10ml suiker
115g bruismeel 50g wit margarien
1 eetlepel gekapte pietersielie 5 eetlepels koue water
Verhit die sonneblomolie in 'n groot kasserol. Braai die lamsvleis ('n bietjie op 'n slag) tot goed bruin. Haal die vleis uit die kasserol en hou dit eenkant. Voeg die sampioene, uitjies en knoffel in dieselfde kastrol. Braai vir so 5 minute. Sit nou al die vleis terug in die kastrol saam met die sampioene, knoffel en uitjies. Voeg die res van die bestanddele by en geur met sout en vars gemaalde swartpeper. Bring tot kookpunt en plaas in 'n oond teen 160C vir 1½ - 2 uur. Intussen kan jy die kluitjies maak. Meng die wit margarien en meel saam in 'n voedselverwerker totdat dit soos broodkrummels lyk. Voeg die gekapte pietersielie by. Voeg water lepel vir lepel by totdat dit 'n stywe deeg vorm. Sit nog 'n bietjie meel in jou hande en rol klein balletjies deeg. Maak sowat 8 - 10 kluitjies. Sit die kluitjies op bakpapier en bedek met kombuispapier. Wanneer die lamsvleis vir sowat 2 uur in die oond was, plaas die kluitjies bo-op die vleis, sit deksel op en plaas terug in die oond vir nog sowat 20-30 minute. Die kluitjies sal verdubbel in grootte. Lewer 6 porsies.
LEMOEN EN BOTTERKARAMELDOOPSOUS
160ml bruinsuiker 30ml botter
160ml room 100g witsjokolade, fyn gekap
fyn gerasperde skil en sap van 1 klein lemoen
Roer die bruinsuiker, botter, room, lemoenskil en sap in 'n medium kastrol oor matige hitte tot die suiker opgelos is en bring dan tot kookpunt. Laat kook vir sowat 3 minute. Haal af en laat sowat 5 minute afkoel. Voeg die sjokolade by en roer tot al die sjokolade gesmelt en goed met die res van die bestanddele gemeng is. Lewer 6 porsies.
LOLLIE SE VRUGTETERT
2 pakkies Marie beskuitjies, fyn gerol 250ml klapper
410g blik ingelegde perskes 410g blik ingelegde appelkose
410g blik ingelegde pynappelstukkies 410g blik ingedampte melk, verkoel
397g blik kondensmelk 2 pakkies suurlemoenjellie
gekapte neute, kersies of dadels soos verkies
Meng beskuitjiekrummels, klapper en margarien goed en druk in 2 tertborde vas. Dreineer vrugte en verhit sap. Los jellie in sap op en laat koud word. Snipper vrugte fyn. Klits ingedampte melk tot dik. Voeg kondensmelk daarby, dan vrugte, dadels, kersies en neute en heel laaste jellie. Meng goed en gooi in tertborde. Laat stol en sit met vars room voor indien verkies. Lewer 2 terte.
MAALVLEIS EN GROENTE PILAF
bietjie olie 1 ui, gekap
500g beesmaalvleis 250ml rou rys
10ml gekapte vars pietersielie 1 ¾ koppie hoenderaftreksel
5 murgpampoentjies, in diagonale skywe gesny sout en gemaalde swartpeper na smaak
Verthit olie in kastrol. Soteer ui tot net sag. Voeg maalvleis by en roer tot vleis gaar en los van mekaar is. Voeg rys, pietersielie en aftreksel by en laat vir 20 minute kook. Voeg soetrissies en murgpampoentjies by en laat nog 10 minute kook of tot rys gaar is. Geur met sout en peper. Sit warm saam met slaai voor. Lewer 4 porsies.
250g sampioene, gehalveer 1 rooi of geel soetrissie, in blokkies gesny
Verhit die olie in 'n swaarboomkastrol. Soteer die ui, soetrissie en sampioene in die olie totdat dit ligbruin en deurskynend is. Voeg die maalvleis by en verbruin dit. Roer dit gereeld om sodat dit nie aanbrand nie. Geur met sout en peper. Los die vleisekstrakblokkie op in die kookwater en voeg dit saam met die aartappel blokkies en suikermielies by die vleis. Plaas die deksel op en stowe dit 20-25 minute lank oor lae hitte. Roer af en toe om. Skep die bredie uit in 'n warm opskepskottel. Garneer die gereg met geroosterde tamatieskywe. Bedien warm. Lewer 4 porsies.
60g margarien ½ ui, fyngekap
45ml koekmeel 190ml melk
250ml gladde maaskaas 5-8 peppadews, grof gekap
4 eiers, geskei 1ml sout
Voorverhit die oond tot 220C. Smelt die margarien in 'n kastrol en soteer die uit tot sag. Roer die meel by en voeg dan die melk geleidelik by terwyl gedurig geroer word. Laat prut tot die mengsel glad en dik is. Roer af en toe. Verwyder van die hitte en voeg die maaskaas, peppadews en eiergele by en geur met sout en peper. Meng goed. Klits die eierwitte tot sagte punte vorm en vou dit dan by die maaskaasmengsel in. Giet dit in 'n ongesmeerde soufflébak of 4 individuele ramekins. Bak vir 20 minute of tot uitgepof en gaar. Lewer 4 porsies.
30ml kookolie 250ml gekapte seldery
1 middelslag-ui, gekap 1 groen soetrissie, ontpit, gekap
1 groot wortel, gekap 250ml rou elmboogmacaroni
1,5liter hoenderaftreksel, gemaak van 3 ekstrakblokkies
125ml margarien 90ml koekmeel
750ml melk 500ml gerasperde sterk kaas
50ml gekapte vars pietersielie sout en peper na smaak
Verhit die olie en soteer die groente tot sag. Voeg die hoenderaftreksel en macaroni by en kook tot sag. Hou eenkant. Vir die witsous: Smelt die margarien en roer die meel geleidelik by. Voeg die melk by om ´n gladde witsous te vorm. Voeg die kaas en pietersielie by. Roer tot die kaas gesmelt is. Voeg die witsous by die sop en geur met sout en peper. Laat prut sowat 5 minute en dien op.
250ml macaroni stukke 1 liter melk
60ml wit suiker 5ml sout
50ml vlapoeier 25ml botter of margarien
Kook die macaroni stukkies volgens die aanwysings op die verpakking in kokende soutwater tot sag. Dreineer die macaroni. Verhit 950ml van die melk in 'n middelslag kastrol met 'n dik boom tot kookpunt. Voeg die suiker en sout by. Meng die vlapoeier met die oorblywende 50ml melk tot 'n pasta. Roer dit vinnig by die kookmelk. Verlaag die hitte, roer die macaroni by, sit die kastroldeksel op en laat die melkkos 'n rukkie prut. Roer die botter of margarien net voor opdiening by en strooi kaneelsuiker oor. Sit warm voor. Lewer 4 porsies.